
CiiAiDH  an   Searmon  a'  leanas  a  sliearmonach- 

adh  ann  an  Eaglais  Cholum-Chille,  an  Glaschu, 

bho   cheann    a'  nis   corr  'us   dà   bhliadhna,   air 

feasgar    Sàbaid-comanachaidh.        Tha    aobhar, 

dòchais  gu'n  d'rinn  an  Spiorad  a  beannachadii  air 

an  f  heasgar  sin  do  chuid  dhiubhsan  a  bha  làthair, 

Air    dian-iarrtas    mòran    de'n    luchd-èisdeachd, 

ghealladh  a  clò-bhualadh.     Tha  i  'nis  air  a  cur 

a  mach  le  mor-irioslachd,  le  ùrnuigh  dhùrachd- 

aich  gu'n  deanadh  an  Spioradh  Naomh  a  bean- 

nachadh  dhoibhsan  a  leughas  i,  chum  mar  so  gum 

bi  i  na  meadhon  gu  càileigin  de  mhisnich  agus 

do  neart  a  thoirt  dhoibhsan  a  fhuair  sealladh  air 

plàigh  an  cridheachan  fèin — tha  'g  iarraidh  Shioin 

le'n  aghaidh  d'a  ionnsuidh,  agus  aig  a'  bheil  feum 

air    a'   ghuth    nòamliaiiib^^Rachaibh    air    'ur 

n-aghaidh." 

SEARMOIN. 

"  Abair  'ri  cloinn  Israeil  dol    air  an   aghaidh'^-^ 
Exodus  xiv.  15. 

Ged  bu  bheag  agus  ged  bu  lag  a'  bbuidhionn 
clann  Israeil  'nuair  a  chaidh  iad  sios  do'n  Eiphit, 
cha  b'fhada  gus  an  do  mheudaich  iad  gu  mòr. 
Chaidh  iad  sios  trì  fichead  pearsa  agus  sia;  ach 
ceithir  cheud  bliadhna  'na  dhèigh  sin,  'nuair  a 
chunnaic  Dia  iomchuidh  an  toirt  air  an  ais,  bha 
iad  'nan  sluagh  mòr — 'nan  cinneach  cumhachdach 
— mu  thimchioll  sia  ceud  mìle  fear  comasach 
air  iomairt  arm,  a  bharrachd  air  mnathaibh 
agus  cloinn,  agus  sean  daoine.  Chaidh  ioma 
sluagh  eile  suas  mur  an  ceudna  maille  riu,  agus 
treudan,  agus  buar,  agus  ro  mhòran  sprèidhe. 
Mar  so  chaidh  iad  a  mach  à  Tir  na  Daorsa,  an 
sluagh  bu,  lìonmhoir  ghabh  riamh  an  turus  le 
chèile — am  feachd  bu  mhò  bha  riamh  fo'n  aon 
cheannard;  gun  a  h-aon  diubh  lag  no  tìnn; 
dh'imich  iad  a  mach  ann  an  ordugh  catha,  fo 
Mhaois,  an  t-ard  cheannard  a  chuir  Dia  os  an  ceann ; 
agus  threòraich  e  iad  mar  a  'dh'àithn  Dia  dha, 
mu'n  cuairt  air  slighe  fasaich  na  mara  ruaidhe ; 
agus  chaidh  an  Tighearna  Dia  e  fèin  romhpa'san 
là,  'na  charragh  neòil  chum  an  treòrachadh  air 


an  t-slighe,  agus  anns  an  oidhche  mar  mheall 
teine  tlioirt  soluis  doibh,  gu  imeachd  a  là  agus  a 
dh'oidhche.  Am  b'urrainn  doibh  gun  a  mho- 
thuchadh  gu'n  robh  Dia  maille  riu?  Fosgladh 
iad  an  sùilean  a  latlia  no  dh'oidhche,  agus,  bha 
dearbhadh  siolleir  aca,  air  an  fhirinn  mhòir 
so,  f  had's  a  bha  baideal  neòil  os  an  ceann  mar 
sgàil  san  latha,  agus  meall  teine  san  oidhclie  a' 
taisbeanadh  a  làthaireachd  ghlòrmhoir?  Am 
b'urrainn  doibh  teagamh  a  chur  'na  chaoimhneas, 
'nuair  bha  dorchadas  mar  fhear-ìuil  'gan  treòr- 
achadh,  agus  meall  teine  mar  fhear-dion  'gan 
còmhnadh?  Bu  ghealtach,  meat,  gu  dearbh  an 
cridhe  a  dh'f  àilnicheadh  agus  Dia,  ann  an  cainnt 
cho  soilleir  ag  ràdh  riutha — "  Feuch  tha  mise 
maille  ribh,  na  biodh  eagal  oirbh,  oir  's  mise  ur 
Dia."  Cò  shaoileadh  gu'm  meataicheadh  iadsan, 
agus  gu'm  fàilnicheadh  am  misneach  a  thug  Dia 
mach  as  an  Eiphit  le  'làimh  threin? — iadsan  a 
chuala  gaoir  bhròin  nan  Eiphiteach  agus  bàs- 
bhualadh  an  uamhais,  san  oidhche  sin  anns  na 
bhuail  aingeal  an  Tighearna ceudghin  nah-Eiphit 
. — o  cheud-ghin  Pharaoh  a  bha  'na  shuidhe  air  a 
righ-chathair,  gu  ceud-ghin  a  chiomaich  a  blia 
'n  sàs  ann  am  braighdeanas  a'  phrìosain ;  agus  so 
uile  chum  iadsan  a  tliearnadh — chum  misneach 
a  thoirt  doibhsan,  a  phobull,  a  mliianaich  e  a  tlie- 
asraiginn  o  laimh  an  naimhdean.  Cha  'n  eil 
f  hios  ciod  an  t-ioghnadh  is  mò,  Fharaoh,  an  deigh 
na  chunnaic  e,  a'  falbh  air  tòir  a'  phobuill  so,  no 
iadsan  fo  eagal  romh  Pharaoh.     'Se  Dia  fèin  a 


chruadhalch  cridhe  an  duine  uaibhrich  so  'nuair 
a  lean  e  air  tòir  dhaoine  a  chaidh  a  mach  o  a 
'dhìithaich  le  làimh  cho  ard ;  ach  chaidh  e  mach  air 
an  tòir,  le  eachaibh  's  le  carbadaibh,  le  marcaich- 
ean  agus  le  sluagh  mòr;  agus  'nuair  a  thog  clann 
Israeil  suas  an  sùilean,  feuch  bha  na  h-Eiphitich 
80  air  an  tòir !  agus  ghabh  iad  eagal  mòr.  Eagal ! 
agus  sgàil  Tighearna  nam  feart  sgaoilte  thairis 
orra?  Rinn  iad  monmhur  an  aghaidh  Mhaois 
(1 1  rann)  agus  thuirt  iad  ris.  "  An  ann  a  chionn 
nach  robh  uaighean  san  Eiphit  a  thug  thu 
leat  sin  gu  bàs  fhaghail  san  fhàsach?"  C'ar- 
son  a  thug  thu  sinn  a  mach  as  an  Eiphit? 
B'fhearr  leinn,  ars'  iadsan,  a  bhi  'nar  tràillean 
san  Eiphit,  na  bàs  fhaotainn  san  fhàsach!  Bhrist 
daorsa  na  h  Eipliit  an  spiorad;  b'fhearr  leo  bàs- 
achadh  mion  air  mhion  ann  an  tràilleachd,  na 
bàsachadh  an  slighe  an  dleasdanais,  a'cath  airson 
saorsa  agus  beatha.  Ach  feoraicheamaid  ciod  a 
chuireagal  orra!  Agus  gu  deimhin  imridh  sinn 
aideachadli  gu  'n  robh  iad  air  an  àm  ann  an  tèinn 
rò  uamhasach — bha  iad  ann  an  gleann  domhain, 
beannta  mòra  cas,  corrach,  air  gach  taobh  dhiubh 
— a'  mhuir  ruadh  romhpa,  agus  nàmhuid  bhorb 
choimheach,  feachd  mòr  sgaiteach,  gu  dian  air 
an  tòir,  eadhon  cheana  'nan  sealladh,  a'  togail 
buaidh  chaithream  àrd  os  an  ceann.  ChaiU  iad 
am  misneach — dh'èirich  iad  an  aghaidh  Mhaois. 
C'arson,  ars'  iadsan,  a  rinn  thu  so  oirnn?  b'fhearr 
leinn  nach  d'thug  thu  riamh  sinn  a  mach  as  an 
Eiphit. 


Nacli  taltneach  ri'n  èisdeachd  briathra  Mhaois  ? 
(13  rann) — "  Na  biodh  eagal  oirbh;  seasaibh, 
agus  faicibh  slàint'  an  Tighearn,  a  dh'oibricheas 
e  dhuibh  an  diugh;  oir  na  h-Eiphitich  a  chunnaic 
sibh  an  diugh,  cha'n  fhaic  sibh  iad  a  chaoidh 
tuilleadh.  Cogaidh  an  Tighearn  air  bhur  son, 
agus  fanaidh  sibhse  'nur  tosd."  Dh'iarr  Maois 
comhairle  o  Dhia:  's  esan  amhàin  a  b'urrainn  an 
teasraiginn;  'na  leithid  a  dh-àm,  'se  'ghuth  a 
b'f  hiach  èisdeachd.  "  Cluinnibh  matà  O  nèamhan, 
agus  tabhair  eisdeachd  O  thalaimh,  oir  tha'n 
Tighearn  a'  labhairt."  Thubhairt  an  Tighearna 
ri  Maois,  ann  am  briathraibh  stèigh  mo  theag- 
aisg — "  C'arson  a  ta  thu  'g  èigheuch  riumsa? 
Abair  ri  cloinn  Israeil  dol  air  an  aghaidh."  Dol 
air  an  aghaidh!  an  ann  troimh  dhoimhneachd  a' 
chuain?  An  robh  iad  ri'n  uchd  a  chur  ris  an 
tonn,  agus  dol  air  an  aghaidh  mar  gu'm  b'f  hear- 
ann  tioram  a  bhiodh  ann?  O  Dhia!  thus  athug 
seachad  an  àithne,  's  tusa  amhàin  a  b'urrainn  an 
slighe  a  rèiteachadh,  agus  cumhachd  a  tholrt 
seachad  an  aithne  thainig  uait  a  choimhead.  Cò 
dh'fhaodas  bacadh  a  chur  air  do  làimh,  no  grab- 
adh  a  chur  ortsa  a  thubhairt,  "  Biodh  solus  ann," 
agus  bhà  e  ann  air  ball?  Tha  an  cridhe  air  a 
lionadh  le  h-eagal,  le  uamhas  naomh,  agus  àrd- 
aoibhneas,  ann  an  leughadh  na  h-eachdraidh  so. 
Thubhairt  Dia,  Rachaibh  air  ur  'n-aghart;  agus 
rèitich  Maois  an  t-slighe  mar  a  dh'àithn  Dia. 
Thog  e  an  t-sLat;  shìn  e  a  mach  a  làmh  os-cionn 
ina  fairge,  agus  sgoilt  e  i.    llinn  e  an  f  hairge  'na 


fearann  tioram,  agus  chaidh  clann  Israeil  a  steach 
'na  meadhon;  agus  bha  na  h-uisgeachan  'nam 
balla  dlioibh,  air  an  làimh  dheis  agus  air  an  làimh 
chli.  'Se  Dia  a  rinn  so.  'S  ro  iongatach  'nar 
sùilean  a  ghniomhara  gu  lèir. 

A  mhuinutir  ionmhuinn:  ged  a  labhradh  na 
briathran  so  ri  pobull  àraid,  agus  air  còmhail 
àraid,  gidheadh  tha  iad  freagarach  mar  stèigh- 
theagaisg  dhòmhsa  air  feasgar  an  latha  so ;  agus 
faodar  earail  agus  comhairle  'tharruing  uapa,  a 
bhitheas,  le  còmhnadh  Dhè,  feumail  agus  tarbh- 
ach  an  deaghaidh  na  seirbhis  chudthromaich  air 
an  robh  sinn  an  diugh  a'  feitheamh  anns  an  àite 
so — Dia  a  shocrachadh  ar  n-inntinn  'na  eagal 
fèin,  agus  a  chuideachadh  leinn  labhairt  agus 
èisdeachd  air  mhodh  a  bhios  trid  Chriosd  fogh- 
ainteach,  chum  math  ar  n-  anma  chur  air  aghaidh ! 

Air  tus:  tha'n  earrann  so  do  dh'fhocal  De  a' 
teagasg  dhuinn  gu'm  feud  dùil  a  bhi  againn  ri 
duilgheadais  agus  cruadal  air  slighe  ar  dleasnais. 
Is  f  ior  briathra  Chriosd,  "  'S  ann  trid  mòran 
fulangais  a  theid  neach  a  stigh  do  nèimh."  Fhad 
's  a  tha'n  Criosduidh  san  fheòil,  feudaidh  dùil  a 
bhi  aige  ri  deuchainnean.  Cha  do  sguir  saothair 
agus  cruadal  nan  Isrealach  'nuair  a  thug  Dia  iad 
a  mach  as  an  Eiphit;  na  h-uile  ceum  d'an  turus, 
choinnich  deuchainnean  ùr  iad.  Ma  tha  sibhse 
'nar  luchd-muinntir  an  Tighearna,  thug  Criosd  a 
mach  sibh  à  daorsa  spioradail;  faodaidh  dùil  a 
bhi  agaibh  ri  deuchainnean  gu  mòr  ni's  miosa. 
Cha'n  e  sìth  no  suaimhneas  ris  am  feud  dùil  a  bhi 

agalbli  o  so  a  macli,  acli  catli  agus  còmlistrì, 
faire  agus  falcill.  Gacli  neacli  leis  am  b'àiU 
fearann  a'  gheallaidli  a  ruiglieachcl,  imridh  e 
spairn  chruaidh  a  dheanamh,  agus  a  bhi  ann  an 
èididh-cogaidh  an  aghaidh  'uile  naimhdean — 
imridh  e  an  cath  a  chur  gu  duineil,  uile  armachd 
Dhè  a  chur  air,  agus  cruadal  f  hulang  mar  dheagh 
sheirbhiseach  an  Tighearna  losa  Criosd.  Tha 
ioma  dullgheadas  air  slighe  a'  Chriosduldh  air  an 
iomair  e  làmh-an-uachdar  f  haotainn — ioma  ceap- 
tuislidh  r'a  sheachnadh — ioma  nàmhuid  cumh- 
achdach,  ìnnleachdach,  a  stigh  agus  a  mulgh,  ri 
cath  'nan  aghaidh.  Tha  uile  naimhdean  Chriosd 
ann  an  ceanglas  daingean  dlùth,  fo  cheannard- 
achd  sheòlta  ard-namhuid  ar  n-anmannan  a'  dol 
a  mach  'nar  n-aghaidh.  Imrear  cogadh  riu  gach 
latha  agus  gach  uair.  Cha'n  fheudar  sìth  a 
dheanamh  riutha,  no  gu  là-bhràth  a  bhi  'n  càird- 
eas  riutha.  Cha  d'thug  Dia  clann  Israeil  air  an 
t-slighe  bu  ghiorra,  's  bu  shocraiche  gu  fearann 
a'  gheallaidh,  ach  troimh  'n  fhàsach;  agus  gach 
neach  aig  a'  bheil  a  shùil  air  a'  Chanaan  spioradail 
shuas,  tha  naimhdean  ni's  leòir  air  gacli  taobh 
dhe  g'a  bhacadli,  agus  ag  iarraidh  a  mhilleadh. 
Cha  deahaich  Satan  gun  iomadh  oidhirp  agus 
ioma  denchainn  riùsan  tha  aige  aon  uair  an 
daorsa.  Clia'n  eil  ìnnleachd  'na  chomas  nach 
cleaclid  e  gns  an  aomadh  air  an  ais.  'Nuair 
clironaich  Criosd  an  spiorad  neò-ghlan,  agus  a 
dli'àithn  e  dha  tigliin  a  niach  as  an  òganacli — 
"  A  spioraid  hhailbh  bhodhaiVf  tlia  mì  'g  òrduch- 


adh  dliuit  tliig  a  mach  as,  agus  na  deirig  a  steach 
ann  ni's  mò  ;" — 'nuair  chunnaic  an  spiorad  gu'm 
b'èiginn  da  bhi  ùmhal,  ghlaodh  e  gu  h-àrd,  reub 
e  an  t-òganach  gu  ro  chràiteach,  agus  chaidh 
e  mach  as,  agus  bha  an  t-òganach  an  riochd 
mairbh.  Cha'n  ann  gun  oidhirpean  uamhasach 
a  dhealaicheas  e  ri  anraannan  a  blia  aon  uair 
aige,  agus  a  tha  air  an  toirt  uaithe  le  Criosd  ; 
agus  ged  a  dhealaicheas  e  riutha  air  an  àm,  cha 
dealaich  e  riutha  gu  tùr — fàgaidh  e  iad,  marrinn 
e  Criosd,  car  tamuill,  gu  tiUeadh  a  rithist  'nuair 
a  gheibh  e  'n  ath  chothrom.  Buinidh  e  riutha 
ceart  mar  a  rinn  Pharaoh.  'Nuair  chunnaic  e 
nach  b'urrainn  e  clann  Israeil  a  chumail  na 
b'fhaide,  'nuair  a  b'èiginn  da  leigeil  leo  imeachd, 
gidheadh  leane  iadlecarbadan,le  eachaibh,le'uile 
ciiumhachd,  chum  bualadh  orra  sa'  cheud  bheal- 
ach  cumhann  sam  faigheadh  e  iad.  Mar  so  ard- 
nàmhaid  ar  n-anama.  Gu  ruig  a'  mhionaid  mu 
dheireadh  d'ar  saoghal  anns  an  tilg  sinn  an  deò, 
tha  e  'feuchainn  ri  r  milleadh  agus  ri'r  sgrios,  a 
cleachdadh  na  h-uile  innleachd,  na  h-uile  seòlt- 
achd,  chum  ar  mealladh,  agus  ar  n-anama  a 
mhilleadh  gu  siorruidh.  Agus  O  mo  chàirdean, 
ma  tha  àm  seach  àm  anns  a'  bheil  e  ni's  oidhirp- 
iche  no  chèile,  ma  tha  latha  rè  na  bhliadhna  air 
a'  bheil  an  t-aibhisteir  so  ni's  saoithriche  no  là 
eile,  'se  feasgar  an  latha  diugh  an  t-àm.  San  àm 
sa'm  bheil  daoine  mealtuinn  sochairean  urram- 
aichte,  mòr-shochairean  spioradail  a'  chùmhnanta 
nuaidh,  tha  iad  'an  cunnart.    Tha  cuimhn'  agaibh 

mar  tliacliair  do'n  Abstol  Pbòl  (2  Cor.  xii.  7). 
Bba  fradbarc  agus  taisbeanadb  glòirnibor  mu 
iiitbe  àrd  spioradail  air  a  dbeònacbadb  dba. 
Cbeadaicb  Dia  do  Sbàtain  a  blii  'n  sin  car  tamuill 
a'  gleacbd  ris,  cbura  a  bbualadb  agus  a  cbLioidb. 
"  Db'eigb  mi  'n  sin,"  ars'  esan,  "  ri  Dia  tri  uair- 
ean,  agus  db'imicb  e  bbuam."  Tba  Dia  toil- 
icbte  soilleireacbadb  mu  dJièibbinn  nitbe  àrd 
spioradail  'tboirt  d'a  pbobuli  air  uairibb,  a'  lion- 
adli  an  cridbeacban  le  aoibbneas  agus  subbacbas, 
air  cbor  's  nacb  feud  an  t-anam  gun  èigbeacb  a 
macb,  maille  ri  Peadar,  "  'S  matb  a  bbi  'n  so." 
i\cb  air  an  àni  sin  fein,  tba  duine  dlùtb  do 
biiuaireadb — an  t-aibbistear  a'  feitbeamb  feucb 
ciod  am  barracbd  cotbrom  a  gbeibb  e  gu  goid 
a  stigb,  mar  rinn  naimbdean  Biiabilon  air  dlioibb 
an  geataicbean  fbàgail  fosgailte,  gun  saiglidear 
gun  f  breiceadan.  Guidbeam  oirbb  mata,  tha  ag 
òl  ambnuicbean  sòlais  an  diugb  san  àite  so,  tlia 
riaracbadb  ur  n-anmanna  le  aoiblmeas  agus 
gràdh,  a  fliuair  sealladh  eibbin  agus  ait,  a  cbuir 
ur  cridiieacban  am  farsuinneaciid,  agus  a  lion 
sibb  le  ùr-gbairdeaclias,  bitbibb  furacbail  agus 
air  ar  faicil :  cuimbnicliibb  gu  blieil  sibb  f  batbast 
san  f  beòil.  Gleidbibii,  agus  na  caillibb  na  f  huair 
sibb.  Cumaibii  na  duiigi)eadais  air  an  robb  mi 
'Jabliairt  n'ur  beacbd,  agus  ambaircibh  a  macli 
air  an  son. 

A  rithist,  tba  duilgbeadais  lionmbor  a  clioin- 
niclieas  sibb  o'n  t-saoghal.  Ma  tbreigeas  sibli 
dia  an  t-saogliail,  cba  bbi  muinntir  an  t-saogbail 

toilichte.  'Nuair  blia  Noah  'cur  na  h-àirc  r'a 
cheile,  tha  siiin  a'  leughadh  (Luc.  xi.  21,  22) 
gu'n  do  dhìt  e  an  t-saoghal ;  agus  sibhse,  ann  an 
trèigsinn  an  t-saoghail,  tha  sibh  a'  diteadh 
niuinntir  an  t-saoghail.  Tha  an  creidimh  agaibhse 
a'  dìteadh  an  ana-creidimh  acasan — an  t-eagal 
tha  oirbhse  a'  diteadh  an  dànadais  acasan — ur 
n-ùmhlachd  a'  dìteadh  an  easumhlaclid  acasan. 
Ged  robh  sibh  'nur  tosd,  tha  ur  gniomhara 
Criosdail  'gan  dìteadh  ;  agus  niar  is  soilleire 
dhealras  an  solus  agaibhse,  's  ann  is  mò  a  chith- 
ear  an  dorchadas  anns  a'  bheil  iadsan.  Na 
bitheadh  iongatas  oirbh  ged  a  dh'èireadh  iad 
suas  'nur  n-aghaidh  le  spid,  le  tàir,  le  magadh. 
O!  a  luchd-comanacliaidh,  gu  h-àraid  a  luchd- 
comanachaidh  òg,  tha  sùilean  an  t-saoghaii 
oirblise  an  nochd.  Tiia  ur  seana  chompanaich 
ag  ràdh,  «'  Leig  leotha  ;  rinn  iad  aidmheil  mhòr, 
ach  tuitidh  iad  air  an  ais."  Tha  iad  cosmhuil  ri 
Pharoah,  a'  cur  an  eachaibh  agus  an  carbadan  an 
ordugh,  an  uile  ìnnleachdan  mallaichte.  Bheir 
iad  deuchainn  air  muin  deuchainn  oirbh  ;  feuch- 
iad  gach  dòigh  ;  tilgidh  iad  na  h-uile  ceap-tuislidh 
'nur  slighe  ;  sgaoilidh  iad  an  ribe  agus  an  lion 
air  ur-son — na  h-uile  innleachd  mhallaichte  gus 
ur  n-anamannan  a  ghlacadh 

Ach,  a  Chriosduidhnean,  's  ann  o'r  cridhe- 
achan  fèin  a  ta  na  duilgheadais  a's  raò  a'  struth- 
adh.  So  an  nàmhaid  a's  miosa  air  fad — an 
fheòil,  an  truaillidheaclid,  agus  a'  choirbeachd 
sin  a  tha  do  ghnàth  a  chomhnuidh  an  taobh  a 

stigh  dhinn.  So  nàmhaid  a  tha  'gar  leantuin 
gun  imrich  gun  chèilidh,  a'falbh  leinn  gach  taobh 
a  thèid  sinn,  a'  luidhe  sìos  agus  ag  èiridli  leinn, 
air  a  bhreith  agus  air  'àrach  maille  ruinn,  taisgte 
'nar  broilleach,  a  chòmhnuidh  'nar  cridhe,  agus 
a'  fosgladh  an  rathaid  do  na  h-uile  nàmhaid  eile 
tha  againn.  So  an  lagh  air  an  robh  an  t-Abstol 
Pòl  a'  gearan — lagh  a'  cogadh  an  aghaidli  lagh 
na  h-inntinn,  agus  a  thug  air  èigheach  a  mach, 
"  O  's  duine  truagh  mi !  cò  shaoras  mi  o  chumh- 
achd  a'  bhàis  so?"  Nam  bu  mhiann  leibh  a  bhi 
seasrahach  ris  na  bòidean  a  ghabh  sibh  an  diugh, 
cuimhnichibh  na  cunnartan  a  tha  roimhibh,  na 
duilgheadais  a  tha  san  rathad.  Nam  bu  mliiann 
leat  dol  air  t-aghaidh  do  fhearann  na  sìth,  uidh- 
eamaich  t'anam  airson  na  còmhraig.  Ma  ghabh 
sibh  dion  ann  an  Criosd  mar  ur  ceannard,  ma 
ghabh  sibh  dion  f'a  bhrataich,  criosluichibh  oirbh 
ur  n-eididh-cogaidh.  Tha  na  cunnartan  lion- 
mhor.  Bidh  sibh  gu  tric  ann  an  gleann  cumhann, 
driseach,  fàsachail ;  na  beannta  corrach,  cas,  air 
gach  taobh  ;  an  nàmhaid  'nur  dèigh.  Fàsaidh 
an  cridhe  lag ;  meataichidh  an  t-anam  ;  bidh  sibh 
ullamh  gu  ràdh,  "  C'arson  a  thug  thu  sinn  an  so  ? 
B'fhearr  leinn  a  bhi  'nar  tràillean  anns  an  Eiphit, 
fuireach  mar  a  bhà  sinn,  na  tighin  fo  sheirbhis 
ris  a'  bheil  co  liutha  duilgheadas  fuaighte — ar 
toirt  gu  teinn  as  nach  urrainn  duinn  sinii  fein  a 
a  thèarnadh." 

II.  Ach,    a    mhuinntir    ionmhuin,    cha    leòir 
dhuibh  dkil  a  bhi  agaibh  ri  duilgheadais,  ach 

cuìmliTiichibli  gu'n  imìr  sibh  cur  'nan  aghaidh. 
Tha  mi  ag  ràdli  ribh.  Anns  an  dara  àite,  nach 
h-e  amhàin  gu'n  imir  an  Criosduidh  dùil  a  bhi  aige 
gu'n  coinnich  e  duilgheadais  agus  cruadail,  ach 
cuimhnicheadh  e  mar  an  ceudna  gu'n  imrear  cur 
'nan  aghaidh.  Cha'n  eil  e  air  a  cheadachadh  do'n 
Chriosduidh  gun  taobh  a  ghabhail.  Esan  nach 
'eil  le  Criosd,  tha  e  'na  aghaidh.  Imridh  sinn 
gu  dàna,  misnejichail,  ar  n-uchd  a  cliur  ris  a' 
chruadal,  agus  a  bhi  dileas  do'n  t-Slànuighear, 
an  aghaidh  peacaidh  agus  an  diabhoil.  'Na 
leithid  so  a  chàs,  cha'n  fheud  sinn  eadhon 
srauainteachadh  co  leis  a  dh'èireas  sinn,  no  car 
tiota  bhi  an  teagamh.  Ni  mò  dh'imreas  sinn 
gèilleachdainn  do  dh'eagal.  Biodh  an  duilgh- 
eadas  mar  thogras  e,  imridh  sinn  cur  'na  aghaidh. 
Bagradh  e  mar  is  àill  leis,  cha'n  fheud  sinn 
sleamhnachadh  gu  tais-gealtach  air  ar  n-ais. 
Imridh  sinn  a  bhi  deas  uidhimichte  gu  sinn  fèin 
àicheadh,  ach  air  sgàth  ar  n-anamanna  gun 
Chriosd  àicheadh.  Imridh  sinn  ar  crann-ceusaidh 
a  thogail,  agus  esan  a  leantuinn.  Imridh  sinn  a 
bhi  deas  toilichte,  cha'n  e  amhàin  gu  dol  gu 
prìosan  air  a  shon,  ach  gu  bàs,  air  àm  sam  bith 
anns  an  tig  an  deuchain  'nar  rathad ;  agus  nam 
faiceamaid  an  fhuirneis  dhearg  a  nis  m'ar  coin- 
neamh,  agus  air  a  teasachadh  seachd  uairean  ni 
bu  mhò  na  b'àbhaist,  imridh  sinn  a  ràdhainn,  agus 
a  dheanamh  mar  rinn  Sadrach,  Mesach,  agus 
Abednego — "  Biodh  fios  agad,  O  Rìgh !  nach 
toir  sinn  seirbhis  do   dhèibh  breig,   no  aoradh 

do'n  ìomhaigli  òir  a  chuir  thu  suas."  Ni  niò, 
a  bhraithrean,  a  dii'f  heudas  na  duilglieadais  a  tha 
'nar  rathad  ar  cur  gu  dìobhail  misnich.  C'arson 
tha  inneil-chatha  air  an  deasachadh  agus  air  an 
uidheaniachadh  air  arson  ?  C'arson  tha  buaidh  air 
a  ghealltainn  duinn  air  a'  cheann  mu  dheireadh, 
ma  tha  sin  ri  fannachadli  co  tric  's  a  tha  duilgh- 
eadais  a'  cruinneachadh  m'ar  timchiol  ?  'Sann 
an  àm  cunnairt  a  dh'fhainghear  an  saighdear. 
*'  Ma  tha'n  t-iarunn  maol,"  arsa  Solamh,  "  imrear 
faobhar  a  chur  air,  no  an  tuille  spìonnaidh  a 
chleachdadh."  Ma  dh'fhairgheas  sinn  ar  neart 
a'  fannachadh  air  àm  sam  bith,  cha'n  cil  againn 
ach  dol  g'a  ionnsuidh-san  a  gheall  gu'n  ath- 
ùraicìieadh  se  e,  clio  mòr  's  gu'm  feud  sinn 
èiridh  mar  airsgiathan  iolaire'  agus  gabhail  air  ar 
n-aghaidh  gun  fhannachadh  gun  sgìos.  Ab-air- 
bhitii  ar  deuchainnean  cha'n  fheud  sinn  dol 
air  ar  n-ais — cha'n  eil  e  ceadaichte  dhuinn  ead- 
hon  amharc  air  ar  n-ais,  ma  chuir  sinn  ar  lamh 
ris  a'  chrann  ;  agus  is  esan  amliàin  a  bhuadhai- 
cheas  gu  deireadh  a  shealbhaicheas  coron  na 
buaidh.  A  chum  mata  ar  brosnuchadh  chum 
na  cunnairt  so  a  choinneachadh  ;  thugamaid  fai- 
near  anns  an 

III.  Aite,  gu'm  feudar  a'  chuidas  fearr  fhaot- 
ainn  diuhh^  giCm  feudar  a?i  coinneachadh  gu 
huadhar.  Thoir  fainear  gealltannais  Dhe ;  tha 
iad  cho  lòmlìin  do  chomhfhurtachd  agus  aobhair 
mhisnich  's  a  b'urrainn  duinn  iaraidh.  Ciod  an 
teinn  anns  a'  bheil  thu  ?     'Bheil  an  cuan  mòr 

romhad?  Ciod  a  tha  sgrìobhta?  (/^tìJ.  li.  10.)  "Ni 
Dia  doimlineachdan  iia  fairge  'nan  slis^he  do'n 
mhuinntir  shaorta  gu  dol  thairis."  'Bheil  thu  am 
bealach  cumhann,  beinn  chas  chorrach  air  do 
dheis  agus  air  do  chlì  ?  Clod  tha  sgrìobhta? 
Sech.  iv.  7.  "  Cò  thusa  O  slilèibh  nihòir  ?  Roimh 
Slierubabel  fàsaidh  tu  a'  d'  chòmhnard."  An  e 
t'  anfhainneachd  fèin,  do  laigse  tha  'cur  eagail 
ort  ?  Ciod  tha  sgriobhtu?  "  Feuch,"  arsa  Dia, 
"cuiridh  a  h-aon  agaibh  mìle,  dithis  agaibh 
deich  raìle  air  theicheadh."  An  e  ur  beag 
luach  fèin  ; — An  e  ur  mi-thoillteannais?  Ciod 
tha  sgrìobhta?  1  Sam.  xii.  22.  Cha  trèig  an 
Tighearn  a  shluagh  air  sgàth  a  nthor  ainme 
fein,  do  bhrigh  gu'm  bu  toil  leis  an  Tig- 
hearna  bhur  deanamh  nar  sluagh  dha  fèin.  Ciod 
è  ged  tha  sibhse  anf  hann,  lag  agus  an-airidh,  ma 
tha  Dia  a'  cath  air  ur  son,  ma  tha  spiorad  an 
Uile-chumhachdaich  a'  dol  a  macli  maille  ribh? 
An  ruig  an  lèomhann  a  leas  a  bhi  fo  eagal  am 
measg  nan  uan?  Gidheadh  so  samliladh  tha  Dia 
a'  cleaclidadh  gu  tèaruinteachd  a  phobuill  a  chur 
an  cèill.  Bithidh  fuigheall  lacoib  ars'  esan  am 
measgnan  Cinneachjam  meadhonmhòran  sluaigh, 
mar  leomhannan  am  measg  treudan  chaorach. 
Micha  V.  8.  Na  biodh  eagal  ort,  arsa  Dia,  oir 
tha  mise  maile  riut,  bi  fo  dheagh  mhisnich  oir 
's  mise  do  Dhia.  Gheall  Dia  buaidh  do  Ghideon 
a'  dol  a  mach  an  aghaidh  Mhidian  agus  Amalec, 
buaidh  as  eugmhais  gairdean  feòla.  An  earbsa 
r'a  Dhia  chuairtich  e  canip  n'am  Midianach  le 

trl  cLeud  salghdear,  ged  robh  na  miltean  rompa : 
agus  an  trì  cheud  so,  ciod  na  h-airm  a  thng 
iad  leo?  Gun  chlaidheamh  gun  sgiath,  ach  trom- 
paid  'nan  làimh — soithichean  falamh  agus  lòch- 
rain  anns  na  soithichean.  Dh'  àithneadh  dhoibh 
an  càmp  a  chuairteachadh,  agus  nuair  glieibheadh 
iad  am  facal  na  soithichean  a  bhristeadh,  nalòch- 
rain  a  thoirt  a  mach'  agus  no  tròmpaidean  a 
shèideadh,  agus  gun  dol  a  mach  as  an  àit'  an 
robh  'iad  'nan  seasamh, — iad  a  ghhiodhacli  le 
cheilej  "  Claidheamh  an  Tighearn  agus  Ghide- 
oin!"  Rinneadhso  mar  anceudna — ghlaclid  eagal 
an  camp  air  fad—  theich  feachd  nani  Midianach 
gu  lèir,  iadsan  a  bha  lionmhor  mar  na  lòcuist, 
agus,  aig  an  robh  càmhail  gun  àireamh,  mar  a' 
ghaineamh  tha  air  tràigh  na  fairge  an  lìonmh- 
orachd.  Lean  Gideon  iad,  agus  sgriosadh  gach 
anani  dhiubh.  'Nuair  thuig  Gideon  gu'n  do 
ghairm  Dia  e  chum  na  h-oibre  chaidh  e  gu  toi- 
leach  misneachail  air  aghaidh.  'Se  ar  dleasnas 
fios  fhaotainn  ciod  e  toil  Dhia;  agus  air  dhuinn 
sin  a  thuigsinn,  clia'n  eil  sinn  ri  comhairle  chur 
ri  fuil  no  feòil,  ach  "c?o/"  gu  togarrach  sunndach 
^'' air  ar  n-aghaidh'^ 

Tha  na  duilgheadais  lionmhor  —  tha  na 
nàimhdean  làidir,  ach  tha  comas  aig  Crìosduidh- 
ean  teachd  dlùth  do  Dhia  ann  an  ùrnaigh. 
Eisdidh  Dia  iad,  agus  deònaichidh  e  diioibh  a' 
chobhair  tha  freagarach  d'an  staid.  'Se  urnuigh 
Mhaois,  agus  cha'n  e  claidheamh  losua  thug  bu- 
aidh.     Ni  Sàtan  fanaid  air  gairdean  feòla  :  do'n 

Uile-cliumhacìidach  amhàin  strìochdaidh  e.  Nach 
Lebhiatan  borb  e  'nuair  dhìiisgear  e :  agus  c6 
esan  a  sheasas  'na  làthair?  lob  xli.  10.  "  Cò  a 
thig  d'a  ionnsuidh  le  a  shrein  dhùbailte  ?  Lasaidh 
'anail  gual,  agus  thig  lasair  a  mach  as  a  bheul. 
Cha  seas  claidheamh  an  tì  a  bheanas  ris,  an  t- 
sleagh,  an  gath,  no  'n  lùireach.  Cha  toir  an 
t-saighead  air  teicheadh  ;  agus  ni  e  gàire  ri  cra- 
thadh  sleagha  ;  tha  e  'na  righ  osceann  uile  chlo- 
inne  an  uabhair."  'S  uamhasach  so  ;  ach  cumh- 
achdach  mar  so  tlia  Sàtan :  gidheadh  gheibii 
urnaigh  buaidh  'na  aghaidh — esan  a  chathas  aira 
ghlùinibh,  gheibh  e  gu  cinnteach  buaidh  ;  agus 
an  Criosduidii  is  annfhainne  air  thalamh,  ma 
tliug  Dia  dha  cridlie  cràbhach  togarrach  gu 
urnuigh,  cha  ruig  e  leas  eagal  a  bhi  air  gleachd 
ro  'uile  nàimhdibh:  cha  ruig  e  leas  eagal  a  bhi  air 
an  slighe  a  dhleasdanais. 

Nan  tugadh  na  h-Israelich  fainear  na  rinn 
Dia  air  an  son  roimhe  sin,  cha  ruigeadh  iad  a 
leas  a  bhi  fo  eagal  airson  aona  chumhachd  a 
b'urradh  Pharaoh  thoirt  'nan  agliaidh.  C6 
bhachd  an  t-aingeal  millteach  o  iadsan  a 
sgrios?  Na  cuireadh  na  h-uile  nàmhaidean 
air  thalamh,  no  an  ifrinn  eagal  oirbii — bithibh 
dileas  d'ar  ceannard  agus  cha'n  eagal  duibh — 
cuiribh  earbsa  'na  gheallainean,  agus  ciod  air  bitli 
cruaidh-chas  anns  am  bì  sibh,  canaibh  maille  ri 
Daibhidh  (xciii,  3  &  4  rann,  xlvi.  2  &  3  rann.) 

Na  tuiltean  thog  a  suas,  a  Dhe, 

na  tuiltean  thoj^  an  guth  ; 
Seadh  thog  na  tuilte  suas  gu  h-àrd 

an  tonna  mor  gu  tiugh. 

Is  treise  Dia  ta  'n  comhnuidh  shuas, 

na  fuaim  nan  uisge  garbh  ; 
Is  treise  Dia  na  sùmainneadh, 

is  tonna  cuain  gu  dearbh. 

•'  Mar  sin  ge  d'  ghluaist'  an  talamh  tròm, 

ni  h-aobhar  eagail  duinn  : 
Ge  d'  thilgteadh  fòs  na  slèibhte  mòr 

am  builsgein  fairg*  is  tuinn. 

Na  h-uisgeacha  le  beucaich  bhuirb, 

ge  d'  rachadh  thar  a  chèil'  : 
Le'n  ataireachd  ge  d'  bhiodh  air  chrith 

na  beanntaidh  àrd  gu  lèir." 

Agus  ma  tha  Dia  maille  ruinn,  arsa  'n  t-abstol, 
cò  dh'fhaodas  a  bhi  'nar  n-aghaidh?  Agus  a 
nis  an  dèigh  dho'  mar  so  f  hiachainn  dhuibh  gu'ni 
faod  dùil  a  bhi  againn  ri  duilgheadais  air  siighe 
ar  dleasnais  ;  II. gu  bheil  e  mar  fhiaehaibh  oirnn 
cur  'nan  aghaidh:  agus  III.  gu'm  faodar  a'  chuid 
is  fearr  f  haotainn  diubh,  theid  mi  air  m'aghaidh 
gu  cuid  a  dh-earailibh  agus  do  chomhairlean  a 
thairgse  dhuibh  a  thaobh  an  dòigh  anns  an  còir 
dhuibh  "cZo/  air  ur  n-agliaidh'' 

Sibhse,  a  luchd-leanmhuinu  an  t-Slanui'ear,  a 
thug  Dia  le  làimh  thrèin  a  chumhachd  a  mach  à 
staid  daorsa  spioradail,  aig  a'  bheil  ur  sìiil  ri  Sion, 
tha  'g  imeachd  air  ar  n-aghaidhgu  fearannna  sìth. 

èisdibh  rìum  am  feadh  a  dh'  fheuchas  mi  focal 
no  dha  labhairt  ribh  freag-arach  do'n  staid  anns 
a'  bheil  sibh  air  an  àm  so.  Chum  so  raata,  nam 
bu  mhiann  leibh  dol  air  ur  n-aghaidh  gu  ceart, 
rachaibh  air  ur  n-aghaidh  gu  furachail.  Cha  'n 
eil  an  t-slighe  cho  soilleir  thaisbeanta  's  nach 
imir  sibh  a  bhi  'gamharc  roimhibh  air  gach  àm. 
— 'S  èiginn  ur  sìiilean  a  bhi  do  ghnàth  fosgailte. 
Tha  agaibii  gu  dearbh  an  stuad/i  theine,  agus  ara 
haicleal  ìieoil,  ach  's  ann  anns  na  Sgriobtura  tha 
iad  r'  am  faicinn — 's  ann  an  sin  a  tha  'n  riagliailt 
stiùraidh  air  an  imir  sinn  ar  gabhail  a  dhean- 
amh — ann  an  teagasgaibh  agus  ann  an  samhladh 
Chriosd.  Tha  slighe  àraid  air  a  comharrachadh 
a  mach  dhuibh,  agus  a  nùnn  no  nall  o'n  t-slighe 
sin  cha  n'  eil  e  air  a  cheadachadh  dhuibh  dol — 
Mar  so  ruithibh,  arsa  'n  t-abstol,  a  chum  's  gu'm 
buadhaich  sibh.  Anns  na  rèisean  ainmeil  sin  a 
bha  iad  a'  ruith  fagasg  air  Corinth,  agus  air  a' 
blieil  an  t-abstol  cho  tric  a'  tighin,  bha  riaghailt 
àraid  aca  ;  agus  ruitheadh  neach  sam  bith  cho 
dian  's  a  thogradh  e,  mur  ruitheadh  e  air  an  t- 
slighe  bha  air  a  tomhas,  agus  air  a  cuiraseachadh 
a  mach,  cha  choisneadh  e  an  diiais.  Cumadh 
sibhse  na  Sgriobtnra  do  ghnàth  niu  choinneamh 
ur  sùl,  agns  gu  h-àraid  samhladh  agus  eisimpleir 
Chriosd — bithidh  Esan  niar  reulUiùil  ann  an 
dorchadas  an  t-saoghail.  Gabhaibh  an  lòcliran 
80  d'  ar  casaibh  agus  cha  tuislich  sibh — guidhibh 
gu  dùrachdach  air  Dia,  '^  O  !  Dliia  treòruich  mi 
san  t-slighe  cheart,    air  eagal  mo  nàimhdean." 

Tlia  sibhse  ann  an  dùtliaicli  ur  nàimhdean — iad 
air  gach  taobh  dhibh  ag  iarraidh  ur  milleadl>, 
ribe  agus  gòisne  agus  buaireadh  anns  na  h-uile 
bealach  air  an  tionndaidh  sibh.  'Nuair  tha 
armachd  ag  imeachd  ro'  dhùthaich  choimhìcli 
nàimhdeil  tha  luchd-freiceadain  aca  mach  air 
gach  taobh.  Ma  thuiteas  iadsan  'nan  cadal,  tha 
'n  t-armachd  air  fad  an  cunnart,  Ma  tha  long 
a'  ruith  san  oidhche  tre  chaoil  cumhann  salach, 
tha  fear-eòlais  'na  fhaireachadh  ;  ma  thuiteas 
esan  'na  chadal  feudar  an  long  s'  na  bheil  innte 
a  chall  air  a'  cheud  oitir  fo  shàile  thig  'na  rathad. 
Air  an  aobhar  sin  deanadh  sibhse  faire  agus  ur- 
nuigh  a  chum  nach  tuit  sibh  ann  am  buaireadh. 
'Nuair  thuit  a'  bhean  Nuadh  Phòsda  'na  cadal,  's 
nach  d'  rinn  i  faireachadh,  mun  d'  èirich  i,  dh' 
fhalbh  fear  a  gràidh,  agus  bha  i  a'  caoidh  's  a' 
glaodhaich.  Rachadh  sibhse  air  ur  naghaidìi 
gu  furachail,  oir  tha  mòran  f  hianaisean  a'  beach- 
dachadh  oirbh.  Tha  ur  minìsteirean,  ur  coimh- 
earsnaich,  luch-eòlais  a  chunnaic  sibh  an  diugli 
aig  bord  an  Tighearna:  tha  'n  saòghal,  tha  aingil 
na  soillse,  luchd-frithealaidh  air  oighreachan  nan 
geallaidhnean  ag  amharc  oirbh  le  imcheist  agus 
cùram.  Tha  cumhachdan  an  dorchadais,  le  eud, 
le  fanaid,  le  mì-run  nàimhdell — ach  os  ceann  na 
h-uile  fianuis  tha  Dia  ;  an  Dia  mòr  uile-fhios- 
rach,  uile-eòlach  ;  a  h-uile  ceum  tha  sibh  a'  dol 
air  ur  n-aghaidh,  'sann  'na  shealladh  agus  f'a 
bheachd.  Anns  na  cluichean  ainmeil  a  bha  air 
an  cleachdadh  fagusg  air  Corinth  bha  anabharra 

sluaigh  crainn  o  gach  dùthaich  a  bheachdachadh 
orrasan  a  bha  ruith  na  rèis  ;  bha  iad  sin  air  an 
àrdachadh  air  aiteacha-suidhe  bha  air  an  togail 
suas,  o'm  b'urradh  dhoibh  sealladh  farsuing 
fhaotainn  air  a'  bhlar-rèis. — Bha  am  Breith- 
heamh  air  àrd  chathair — a'  dhuais  na  laimh — 
agus  bha  caithream  an  t-sluaigh  ri  eisdeachd  gam 
prosnachadh;  agus  ma  tha  àm  sam  bith  am  bheil 
e  iomchuidh  dliuibh  a  bhi  furachail  os  ceann  gach 
àm  eile,  'se  feasgar  an  latha  so.  Tha  nàmhdean 
ur  n-anma  a  nochd  gu  h-àraid  'nam  faireachadh 
— tha  iad  a'  beairteachadh  an  carbadan  's  an  cuid 
eacli  gu  dol  'nar  dèigh.  Ged  nach  'eil  ni  sam 
bith  ni's  iongataiche,  cha  'n  eil  ni  sam  bith  a's 
firinniche  na  gur  h-ann  'nuair  tha  daoine  sealb- 
hachadh  shochairean  mòra  spioradail,  sochairean 
spioradail  a'  chùmhnainte  Nuaidh  tha  iad  ann  an 
cunnart  àraid,  agus  a  dh  'imreas  iad  a  bhi  fur- 
achail.  Tha  sibh  ealamh  gu  bhi  a  nis,  ro  earb- 
sach  asaibh  fèin,  ach  'se  an  t-àm  am  bheil  daoine 
ro  earbsach  as  an  neart  agus  as  an  cunbhalachd 
fein  a  tlsa  buaireadh  fagusg  dhoibh.  Faicibh 
cho  earbsach  's  a  bha  Peadair  as  fèin,  'nuair  thuirt 
e  r'  ar  Slànuighear,  Ged  dh'àicheidh  gach  uile 
dhuine  thu,  cha'n  àicheidh  mis'  thu  !  Agus  ìs 
dearbh-chinnteach  mi  gu'm  b'e  so  o  ghrunnd  a 
chridhe  miann  agus  rùn  'anama  ;  ach  'nuair  lab- 
hair  e  na  ceàrt  bhriathra  so  bha  e  air  fiòr  bhru- 
aich  a  bhuairidh,  ui  a  chosg  dha  fèin  ioma  deur 
goirt  'na  dheigh  sin  :  smaointichibh  mar  thachair 
dhasan,  dh'aidich  e  gu  misneachail  gurh-e  Criosd 

bha  maille  ris  air  a'  blieinn  far  an  cual  e  a  gbuth 
agus  am  fac'  e  a  ghlòir,  gidheadli  co  luath  's  a 
labhair  ban-seirbhiseach  bhochd,  mhionnaich 
agus  bhòidich  e  nach  b'  aithne  agus  nach  b'  eòl 
da  Criosd.  O  I  gabhaibh  rabhadh  o  so  ;  na 
bithibh  ard-bheaclidach,  ach  fiamhacli  :  An  ti  a 
tha  'na  sheasamh  thugadh  e  fainear  nach  tuit  e. 
Earail  eile  bheirinn  duibh,  Rachaibh  air  ur 
n-aghaidh  gu  seasmhach.  Ciia'n  f  hogain  tulgadh 
treun  a  thoirt  sa'cheud  dol  a  mach:  's  esan  a  ruith- 
eas  gu  deireadh  amhàin  a  bhuannaicheas  an  duais ; 
cha  'n  e  fear  a  dh'  fhalbhas  air  tiìs  gu  sìublach 
aotrom,  ach  fear  a  ruigeas  crioch  na  slighe  gu 
treun  tapaidh  a  gheibh  an  coron.  Ma  philJeas 
neach  sam  bith  air  ais,  clia  bhi  aig  m'anam-sa 
tlachd  ann,  arsa  Criosd  ;  ach  do'n  ti  a  bhuadh- 
aicheas  bheir  mi  comas  suidhe  maille  riumsa  air 
mo  rigli-chaithir.  Bithibhse  dileas  gu  bàs  agus 
gheibh  sibh  coron  na  beatha  marionnaich  ;  ach 
cha  'n  ann  mar  so  dhoibhsan  a  dh'flialblias  gu 
math  sa'  mhaduinn,  ach  a  mheataicheas  fo  theas 
na  greine — a  stadas — a  thuiteas  'na  cliadal  agus 
nach  èirich.  B'  ann  diubh  so  clann  Israeil. 
Bheathaich  Dia  iad ;  sgoilt  e  Ji'  mliuir-ruadh  air 
an  son,  agus  rinn  e  nithe  mòra ;  ach  dh'f  hàs  iad 
lunndach,  mall-shiubhlach,  leasg,  gearanach  ; 
chaiU  iad  an  eud,  agus  dhì-chuimhnich  iad  Dia. 
Nuair  a  bheathaich  Criosd  an  sluagh,  ciod  e 
nach  deanadh  iad  air  a  shon  ?  Lean  iad  e  thar 
a'chaoil,  ach  's  luath  tharruing  iad  air  an  ais,  agus 
chu  d'  iniich  iad  tuille  maillo  ris. 

Sibhse  tha  'n  diugh  aig  bord  an  Tighearn'  ag 
aidmheil  cairdeis  ri  Criosd  agus  'ainglibh,  tha  e 
'gràdh  ribh,  an  teid  sibhse  mar  an  ceudna  air  ur 
n-ais?  Is  fearr  gun  tòiseachadh  idir  na 
sleamhnachadh  air  ar  n-ais.  Am  bi  sibhse 
coslach  ris  na  saighdeara  sin  a  leanas  an  ceann- 
ard  f  had  's  nach  'eil  blàr  r'a  chur,  no  cruadal  r'a 
fhulang?  Gheibh  Criosd  gu  leòir  de'n  t-seòrsa 
so  g'a  leantuinn — luchd-leanmhuinn  samhraidh  ; 
ach  cha  fhreagair  so  dhuibhse.  O  bu  sheasmh- 
ach  e  fèin,  bu  làidir  a  gràdh,  cha  b'  urrainn 
aibhnichean,  no  tuiltean  a  bhàthadh  !  Chaidh  e 
air  aghart  a'  buadhachadh,  agus  chum  buadh- 
achadh ;  gus  f  adheoigh  an  dubhairt  e,  tha  gach 
ni  crìochnaichte,  agus  dli'  fhàg  e  againn  samh- 
ladh  gu  a  cheumannan  a  leantuinn.  Rachadh 
sibhse  mata  air  ur  n-aghaidh  o  cheum  gu  ceum 
gu  seasmhach  ;  na  bithibh  gu  bràth  riaraichte 
ìeis  na  bheil  agaibh,  ach  cosmhuil  ri  Pòl  di- 
chuimhnichibh  na  nithe  ta  'nur  dèigh,  bithibh 
ag  iarraidh  le  ciocras  anama  chum  na  nithe 
tha  roimhibh. 

Tha  na  h-uile  samhladh  tha  againn  air  obair 
agus  dleasdanais  Chriosduidhnean  a'  leigeil  ris 
duinn  gu  bheil  so  mar  fhiachaibh  oirnn.  A' 
bheil  a  ghiùlan  air  a  choimeas  ri  solus? — 'se  solus 
na  maidne  a  'fàs  ni's  soilleire  's  ni's  soilleire.  Ri 
sìol  ? — 'se  siol  fasmhor — am  fochan  maoth  air 
tus;  an  sin  an  diasghorm — isfagheoidhancoilean 
buidhe  reachdmhor. 

'Bheil  an  Griosduidh   a'  ruith  rèis?  agus   a' 

bheil  e  ceadaicìite  dha  suidhe  sios  am  meadhon 
a'  bhlàr-ruith,  no  bhi  'gimeaclid  a  nurin  s'  a  nall 
a'trusadh  neònain  agus  sobhruichean  agus  feadan- 
coille,  agus  blaidliean  boidheach  eile  air  gach 
taobh  do'n  rathad?  An  saighdear  a  t'  ann  ?  agus 
a'  bheil  e  ceadaichte  dha  cadal,  cha'n  e  amhàin 
mu  choinneamh  a  nàmhaid,  ach  anns  a' bhlàr,  no 
air  freiceadan  ?  Cha'n  eil  math  dhuibh  anns  na 
rinn  sibh  miir  dean  sibh  am  barrachd.  Ann  an 
obair  ur  slàinte  cha'n  eil  àm  tàimh :  cha'n  eil  i 
cosmhuil  ri  ceird  shaoghalta  air  am  feud  sibh 
treis  a  thoirt  an  dràsd  's  a  rithist,  ach  ri  obair 
an  duine  sin  tha  'tionndadh  's  a  caracliadh  na 
cloiche  moire  'n  aghaidh  an  uchdaich  :  stadadh  e 
agus  cliaill  e  a  shaothair ;  aona  char  air  ais,  agus 
an  sin  car  air  char  gus  an  ruig  i  aigeal  a'  ghlinne. 
Cha'n  eil  àm  anns  am  feud  an  Criosduidli  a  ràdh 
gu  bheil  an  obair  rèidh,  gu'm  feud  e  suidhe  sios 
agus  a  bhi  diomhannacli. 

Rachaibh  air  ur  n-aghart  gu  seasmhach  mata, 
oir  tha  mòran  fearainn  roimhibh  r'a  shealbhach- 
adh,  mòran  bhailtean  agus  dhaingnichean  làidir, 
iomadh  còmhnard  farsuing,  iomadh  tobar  fiun- 
nar  uisge,  ioma  gleann  lusrach  àìuinn,  ioma 
sliabh  ard  tarbhach  :  no,  gu  labhairt  an  cainnt 
chumanda,  tha  mòran  agaibli  air  fad  f  hathast  r'a 
dheanamh  ;  tlia  sibh  fada,  fada  o  choimhlion- 
tachd  ;  mòran  eòlais  f hathast  r'a  fhaotainn  ;  tha 
oraclaibh  Dhia  anabarach  farsiiing — tha  moran 
air  ch«r  mar  f  hiachaibh  oirbh  le  Criosd,  uime  sin 
rachaibh  air  ur  n-aghaidh   gu   coiinhliontachd. 

Tha  sibh  as  dèigh  laimh  ann  an  naomhachd;  tha 
ioma  coirbeachd  r  a  chiosnachadh  ;  tha  ioma  gràs 
a  dhith  oirbh,  iomadh  uireasbhuidh  r'a  dheanamh 
suas,  creidimh  r'a  neartachadh,  dòchas  r'a  bheo- 
thachadh,  gràdh  agus  taingealaclid  r'a  theasach- 
adh;  agus  chum  ar  brosnuchadh  gu  dhol  air  ar 
n'aghaidh  gu  seasmhach,  thugaibh  fainear  gur  h-i 
so  an  aon  obair  nach  diiisg  sgìos  ;  so  an  aon  obair 
anns  nach  gabh  an  t-anam  fadal ;  tha  sòlais 
bhuan  fuaighte  ris  an  t-saothair  so  nach  fàilnich. 
So  an  tobar  nisge  mu  'bheil  Criosd  a'  labhairt 
tha  dìreadh  a  suas  chum  na  beatha  mairionnaich, 
tha  a  shruthana  dìomhair  air  an  cleìth  bho 
shùilibh  an  t-saoghail,  a'  braonadh  a  mach  o 
chòsaibh  nan  creag,  'ga  bheathachadh,  air  alt 
agus  nach  tràigh  's  nach  tiormaich  e  a  chaoidli 
no  gu  bràth.  Tha  aon  sochair  fuaighte  ri  obair 
ar  slàinte,  agus  ris  an  t-saothair  a  tha  iomchuidh 
air  a  shon,  agus  'se  so  e  :  Saotbairich  mar  is  urra' 
dhuit,  sealbhaich  mar  a  dh'  fhaodas  tu,  tha  tuille 
r'a  bhuannachadh  ;  dirich  mar  dh'  f  haodas  tu  an 
t-uchdach  mòr,  tha  mullach  agus  mullach  os  do 
cheann :  teirinn  o  dhoimhne  gu  doimhne  agus 
chì  thu  gur  cuan  gun  grùnnd  tha  fodhad.  O  I 
tha  leud  agus  farsuingeachd  aig  a'  chòmhnard 
mhòr  so,  nach  faigh  thu  mach  iomall  agus  crioch- 
an  na  tire  gu  siorruidh  no  gu  bràth.  Na  stad- 
aibh  air  an  aobhar  sin,  ach  bithibh  seasmhach 
agus  neoghluasadach,  a'  sior  mheudachadh  ann 
an  obair  an  Tighearna.  Tha  mòran  aig  a' 
Chriosduidh   san   làimh,  ach  an  t-anabharra  san 

t-sealladli.  Fàsalbh  ma  ta  ann"an  gràs.  So  an 
t-aon  nì  a  dhearblias  nr  creidimh ;  agus  'se  so  an 
sealladh  a's  taitniche  air  thalanili  air  fad — an 
Criosduidh  fhaicinn  a'  dol  aìr  aghaidh  gu  seas- 
mhach,  o  cheum  gu  ceum,  o  neart  gu  neart. 
'Bheil  e  'na  shealladh  taitneach  leibh  ann  an  òig' 
an  earraich  a  bhi  mothachadh  tìis  agus  fàs  nara 
meanglan  maoth,  snuadh'  an  t-samhraidh  a'  tighin 
air  aghaidh,  an  duilleach  òg  f  haicinn  a'  tighin 
a  mach,  na  blàithean  a'  fosgladh  a  suas  'nan  làn 
àilleachd,  agus  fadheòidh  am  meas  làn  abuich  ? 
'Bheil  e  'na  shealladh  taitneach  do  shùil  athar  a 
bhi  mothachadh  a  naoighin  maoth  a'  tigh  'n  air 
aghart,  a  leinibh  a'  fàs  mion  air  mhion  o  thura- 
manaich  a'  mhàgarain  bhig  eagalaich,  gus  an 
ceum  surdail  daingeann  ?  o  na  ceud  fhocail 
bhriste  ghoirid  gu  deas-chainnt  shoilleir  ghlain 
— gus  fadheoidh  bheil  e  coimhliont'  ann  an  aird 
u  neart?  Bheil  e  taitneach  a  bhi  'faicinn  na  h- 
aitribh  stàtail  a'  dìreadh  mion  air  mhion,  clach 
air  muin  cloiche  gus  an  teid  a'  chlach-mhullaich 
suas  le  gairdeachas  ?  ach  an  coimeas  iad  sin  ri 
aitreabh  spioradail  Dhè  ?  an  coimeas  iad  ri  cin- 
neachduinn  cloinn  De  o  ghlòir  gu  glòir  gu  làn- 
aird'  an  duine  tha  iomlan  ann  an  Croisd?  Uime 
sin  ab-air-bhith  fhad  's  a  chaidh  sibh  cheana  air 
ur  n-aghaidh,  deirim  ribh  f  hathast  Rachaibh  air 
ur  n-oghaidh ;  ab-air-bhith  duilgheadais,  'nur 
rathad,  deirim  ribh  buadhichibh,  ciod  air  bith 
fulangais  agus  deuchainnean  a  choinnicheas  sibh, 
a  rithist  deirim  ribh  buadhichibh^  bithibh  cinnte- 

acli  gii  blieil  sibh  an  slighe  ur  dleasdannais'  a' 
leantuinn  an  Tighearns,  agus  an  sin  rachaibh  air 
ur  n-aghaidh  gu  fbighidneach,  furachail  agus  gu 
seasmhach. 

A  rithist.  Rachaibh  air  ur  n-aghaidh  cha  'n  e 
amhàin  gu  seasmhach,  ach  gu  buadhmhor,  buaidh- 
chaithreamach.  Anns  na  h-uile  saothair  eile,  tha 
neo-chinnteachd  fuaighte  ris  an  obair,  ach  cha 'n 
eil  teagamh  air  bith  fuaighte  ris  an  t-saothair 
so  ;  tha  a'  bliuaidh,  cha'n  ann  an  earbsa  ribh  fein, 
no  ri  gairdein  feòla,  ach  ri  cumhachd  agus  firean- 
tachd  Diie.  Lag  mar  a  tà  sibh  faodaidh  sibh 
bhi  làidir  ann  an  Dia.  B'  uamhasach  am  famh- 
air  Goliali.  Chuir  e  gu  dùlan  armailt  Dhe  Israeil, 
agus  cò  thug  buaidh  'na  aghaidh? — An  t-òganach 
Daibhidh.  Agus  ciamar,  'saoil  thu?  An  ann  le 
clacha  mìn  an  t-strutha  an  saoil  thu?  'no  'n  crann- 
tabhuill  ?  Clia  'n  ann  ;  bu  shuarach  iad  sin  an 
aghaidh  claidheamh  agus  sgiath  agus  sleagh  an 
f  hamhair.  Cha  'n  ann  ;  ach  chaidh  Daibhidh  a 
mach  ann  an  ainm  Tighearna  nan  sluagh,  agus 
mar  so  fhuair  e  buaidh.  Arsa  Pò],  'S  urradh 
dhòmhsa  na  h-uile  nithe  dheanamh  ;  ach  ciamar? 
Thà  trid  Chriosd  a  bha  maille  ris.  'Bheii  mise 
'gairm  oirbh  gu  dol  air  ur  n-aghaidh  'nur  neart 
fèin  ?  'Bheil  mise  'gairm  oirbh  gu  dol  air  ur 
n-aghaidh  gu  buadhmhor  trid  ur  cunbhalachd 
fèin?  Nar  leigeadh  Dia!  ach  tha  mi  'gràdh, 
bithibh  làidir  san  Tighearn,  agus  rachaibh  air 
ur  n-aghaidh  tre  'n  f  iiàsach  's  ur  taic  ri  fear  ur 
gràidh.     Feudaidh  sibh  a  ràdh  maille  ri  Isaiah 

(1.  7,  9.)  'Se  an  Tighearn  lehobbah  fear  mo 
chuideachaidli,  air  an  aobhar  sin  cha  chuirear  mi 
gu  h-amhluadh  ;  uime  sin  shuidhich  mi  mo  ghnùis 
mar  chloichtheine,  agus  tha  fios  agam  nach  nàr- 
aichear  mi.  Feuch,  is  e  an  Tighearn  lehobhah 
m'  f  bear-cuidich,  cò  a  diiìteas  mi  ?  Tilgibb 
dhìbli  leisg.  Eiribh  an  ainm  Dhia ;  cuiribb 
oirbb  uile  armachd  Dhe,  cbum  gu  'm  bi  sibh 
comasach  air  seasamh  an  agbaidb  ur  n-uile 
naimbdibb. 

Agus  a  nis,  an  dèigb  dbomb  mar  so  fheuch- 
ainn  o  na  briatbran,  anns  a'  cheud  àite  gu  'm  feud 
dùil  a  bhi  againn  ri  duilgheadais  ann  an  slighe 
ar  dleasdanais,  gu  'n  imir  sinn  cur  'nan  agbaidh, 
agus  gu'jo  faodarachuid  is  fearr  f haotainn  diubh, 
chaidh  mi  air  m'  aghart  an  sin  chuni  earail  a 
thoirtoirbh  a  thaobh  na  dòigb  air  an  còirdhuibh 
dol  air  ur  n-aghaidh,  anns  a'  1'^  àitegu  furach- 
AiL,  san  '2''  àite  gu  seasmhach  ;  san  3'  àite  gu 
BUADHJMHOR;  theid  mi  nis  air  m'  aghaidb  chum 
cuid  a  dli'  aobhair-misnich  a  chur  mu  'r  coinn- 
eamh,  gu  'r  brosnucbadh  gu  dol  air  ur  n-aghaidh 
gu  furacbail,  gu  seasmbacb,  agus  gu  buadhuihor  ; 
agus  anns  a'  1*^  àite.  Tha  ceannurd  treun 
agaibh  cbum  dol  roimbibh  ;  thaiiiig  e  o  nòamh 
chum  na  cricbe-sa :  cha  'n  e  amhìiin  gu  'n  do 
cbuimsich  e  mach  an  t-slighe,  acb  dh'  imich  e 
fein  innte ;  treòruichidli  e  sibh  mar  ni  buachaille 
na  caoirich  ;  clia  'n  f  liàg  e  sibh  air  àm  sam  bitb  : 
cha  robh  'na  chaoimhneas  do  ehloinn  Israeil  a' 
dol  tromh  'n  f  bàsacb  ach  sgàil  faoin  alr  a  cha- 

oimhneas  d'a  pliobull.  Blia  'n  dùthaìch  tre  'n 
robh  iad  ag  imeachd  teth,  agus  air  a  losgadh  le 
tart ;  bha  esan  'na  mheall  neòil  mar  sgàil  o  theas 
na  grèine  ;  chaidh  an  sgàil  sin  romhpa  gach  là, 
'gan  stìùradh  agus  'gan  dìon  ;  agus  am  feadh  a 
bha  e  toirt  soluis  doibhsan,  bha  e  'na  dhubhar 
dorcha  a'  dalladh  sùilean  an  naimhdean.  ]\Iar 
so  theid  Criosd  roimh  a  phobull,  agus  geatachan 
ifrinn  cha 'n  fhaigh  iad  buaidh'na  aghaidh  ;  agus 
anns  gach  ara  do'n  t-saoghal  thug  e  dearbhanan 
laidir  sòlasach  gur  e  fèin  an  caraid  a  leanas  nis 
dluithe  na  aon  bhrathair. 

Bha  esan  mar  an  ceudna  'na  mheall  teine  san 
oidhche  'toirt  soluis  doibh  san  dorchadas,  agus 
nach  faod  an  criosduidh  a  ràdh  — 

''  'Se  Dia  is  tearrnunn  duinn  gu  beachd, 

ar  spionnadh  e  's  ar  treis  : 
An  aimsir  carraid  agus  teinn, 

ar  cobhair  e  ro-dheas. 
Mar  sin  ge  d'  ghluaist'  an  talarah  tròm, 

ni  h-aobhar  cagail  duinn  : 
Ge  d'  thilgteadh  fòs  na  slèibhte  mòr 

ara  builsgein  fairg'  is  tuinn. 

San  tìr  tha  tartmhor  teth  bidh  e  mar  sgàil 
craige  mòire  ann  an  tir  airsneulaich.  O  !  càiribh 
sibh  fèin  air  a  chaoimhneas  gràidh.  Tha  'm 
fearann  so  'na  fhearann  sgith,  tir  tliioram  thart- 
mhor  theth  gun  uisge.  Amhaircibh  ma  ta  do 
ghnàth  air  ur  ceannard.  'Se  losua  a  threòruich 
na  h-Israelich  a  stigh  do  fhearann  a'  gheallaidh 
— 'se   losa    threòruicheas  a   phobull   fèin    do'n 


30 

Clianaan  nèamliuìdh — 'si  'bhratach  aige~san 
amhàin  a  gheibh  buaidh  ;  an  hi  a  thièigeas  sibh 
esan  no  esaii  sibhse,  tha  sibh  caillte.  Fhad  's  a 
chùm  Maois  suas  a  lamh  an  aobhar  chloinn  Israeil 
air  a'  biieinn,  chaidh  gach  ni  leotha,  bhuadhaich  iad : 
ach  'nuair  leig  e  sìos  i,  cliaidh  na  h-uile  nithe  'nan 
aghaidh.  Cumadhsibhse  ursùilean  air-san,cumh- 
achd  agus  gliocas  Dhe  chum  slàinte.  Fhad  's  a 
tha  sealladh  soilleir  agaibh  air  agus  air  'obair  as 
ur  leth,  cha  'n  eagal  duibh,  ach  an  uair  nach  'eil 
esan  air  àrdachadh  'nur  sealladh,  fàilnichidh  agus 
tuitidh  sibh  ;  ach  ged  tha  esan  maille  ribh'  a' 
gealltainn  seasamh  leibh,  a'  buileachadh  cumh- 
achd  niòr;  gidheadh,  imridh  sibh  air  dichioll  fein 
chleachdadh.  Mothuichibh  na  rinn  Dia  airson 
nan  Israelach ;  bha  iad  air  an  gairm  gu  deuch- 
ainnean  agus  cunnartan  ;  ged  bha  Dia  maille  riu 
bha  aca  cath  raar  gu  'm  biodh  na  h-uile  ni  an 
earbsa  riu  fèin.  Ged  bhuaileas  sibh  gu  làr  ur  n- 
uile  naimhdean  èiridh  iadarithist  agus  a  rithist; 
ach'nuaira  leònar  sibhse  tha  lèigh  agaibh:  amh- 
aircibh  ris-san  agus  bithibh  air  ur  slànachadh  ; 
agus  ged  a  gheibh  ur  naimhdean  air  uairibh 
buaidh  'nar  n-aghaidh,  agus  a  sguabas  iad  sibh 
romhpa,  cumaibh  an  sùil  air  ur  ceannard  ;  am- 
haircibh  suas  ri  comharadh  na  bualdb  an  crann 
ceusda,  agus  teichidh  iad.  Bithibh  uime  sin 
làn  misnich.  Esan  a  threòruich  a  phobull  tre  'n 
fhàsach  sgith,  air  alt's  nach  do  chaith  eadhon  am 
brògan,  gabhaidh  e  cìiram  dhibhse;  cha  bhi  trus- 
gan   a  dhith  oirbh  fhad's   tha  fireantachd   aig 

Criosd  gu  'r  n-èideadh.  Cha  blii  acras  oirbh 
f  had's  tiia  mana  an  nèamh  :  's  esan  a:i  t-aran 
tliainig  a  nuas  o  nèamh.  larraibh  e  moch  agus 
anmoch  gach  là  ;  agus  bithibh  làn  dearblite  ge 
b'e  neach  air  bheil  acras  gun  sàsuichear  e. 

Nach  do  mhothuich  sibh  so  an  diugh  ? — nach 
d'fhuair  sibh  lòn  do'r  n-anmanna? — nach  do 
sliàsuich  e  ur  n-anmanna  le  nithe  math  a  theach? 
Cha  bhi  uireasbhuidii  oirbh  nach  dean  esan  suas. 
'Bheil  am  fàsach  tioram  ? — tha  creag  aig  Horeb 
as  an  tig  uisge  'leanas  sibh  trid  ur  n-uile  thurus. 
'S  i  'chreag  so  Criosd.  Lean  an  t-uisge  thainig 
aisde  na  h-Israelich  38  bliadhna.  "  'S  mise," 
arsa  Criosd,  "  an  t-uisge  beò."  Clia  dibir  an 
t-uisge  'n  t-eilthireach  truagli  air  àm  sam  bith. 
Cò  dh'òl  riabh  as  nach  d'fhuair  faothachadh  d'a 
anam  ?  "  Ho  I  gach  neach  air  a'  bheil  tart, 
thigibhse  chum  nan  uisgeachan,  agus  òlaibh  an 
nasguidh  agus  gu  saor." 

Aon  nì  eile  thairginn  chum  ur  brosnuchadh — 
'se  sin,  an  dùthaich  bheanuichte  gu  'bheil  sibh  a' 
dol,  agus  a'  chuideachd  ghlòrmhor  tha  air  an  aon 
turus  maille  ribh — maitheau  an  t-saogliail  air  fad, 
oighreachan  na  bealha  mairionnaich,  clann  Dhia  o 
gach  dùthaich  agus  rìoghachd,  air  an  turus  chum 
glòir  ;  agus  O  cia  glòirmhor  an  dùthaich  gu  'bheii 
iad  a'  tiìali  I — Canaan  nèamhaidh  ta  os  an  ceann 
—  tir  far  am  bheil  aibhnichean  na  beatha  a'  sruth- 
adh  o  chathair  Dhè  agus  an  Uain — far  ara  bheil 
craobhan  le  duilleach  mar  leus  do  na  fineachan — 
tir  far  nach  bi  deur  tuillidh  air  aa  t-sùii,  no  osna 

bhròn  san  uclid — tìr  far  nach  ruig  bàs,  iiach  deal- 
aich  càirdean.  Fiinair  sìbh  an  diugh  sealladh 
taitneach  air  an  dutliaich  so.  Dhìrich  sibh  beinn 
Phisga.  Nach  maiseach  na  chunnaic  sibh  I  ach  an 
deich  mì]e  cuid,  c6  's  urrainn  a  chur  an  ceill  ?  Bu 
taitneach  an  diugh  an  oiteag  a  sheid  o'n  dìithaich 
blieanuichte!  bu  mhilis  agus  blasda.  O!  bu  sgiamh- 
ach  an  aona  bhagaid  f  hìon-dearcan  o  Escol  a  chun- 
naic  sibh  an  diugh,  agus  air  na  bidais  sibh  mar 
earlais  air  saoibhreas  na  tìre.  O  mo  chairdean, 
nach  bu  taitneach  na  pomgranata  agus  na  figis  a 
chuireadh  an  diugh  'nur  làimh  ?  Na  creidibh  na 
gealtairean  tha  'g  ràdh  gu  bheil  famliairean  ann. 
Eisdeadh  sibhse  ri  Iosej)h  agus  Caleb,  na  daoine 
misneachail  gasda  dh'innis  an  fliirinn.  Is  fearann 
e  a  ta  'sruthadh  le  mil  agus  bainne.  Abraibh  mata, 
rachamaid  suas  a  dh'aon  fheachd,  agus  sealbhaicli- 
eamid  e,  oir  's  urrainn  sinn  gu  cinnteach  a  shealbh- 
achadh.  'S  urrainn,  gu  cìnnteach.  C6  iad  sud 
fihuas  os  ar  ceann  ? — cò  iad  sud,  le'n  trusgana  fada 
geala,  agus  pailm  'nan  làimh  ?  Sud  iadsan  a 
choisinn  rìoghachd  Dhè,  a  chuir  an  cath,  a 
chaidh  air  an  agiiart.  Tha  iad  a  nis  tèaruint' 
air  Beinn  Shioin  an  àigh,  ag  amharc  a  nuas  air  na 
cunnarta  mòra  tre'n  deachaidh  iad,  na  deuchainnean 
mòr  a  dli'fhuiling  iad.  Tha  iad  a  smèideadh  oirnn 
eirigh  agus  an  leantuinn  ;  agus  ni'n  glaodh  sibh 
oirnn  an  diomhain  I  Eiridh  sinn  gu  ciimteach  ann 
an  airm  ar  ceannaird  tlirein,  agus  theid  sinn  air  ar 
n-aghaidh. 

A  mliuinntir  òg,  sibhse  ta  comasach  air  airm. 

a  gliiùlan,  BÌbhse  ta  ann  an  òg-tnhadainn  ur 
laithean,  sibhse  chuir  an  diugh  ur  làmh  ris  a' 
chrann,  a  ghabh  Criosd  an  dingh  niar  cheannard, 
èireadh  sibhse  gu  duineil.  Tha  sibh  'nur  fianuisean 
an  aghaidh  a  cheile  gu'n  do  glieall  sibh  an  tigh  Dhè 
seirbhis  a  dheanamh  dha.  Cuiribh  an  cath  math  ; 
cuiribh  teas  an  latha  seachad  fhad's  a  tha  ur  neart 
'b  ur  slàint'  agaibh ;  na  meataichibh  san  deagh 
chònihrag.  An  diugh  an  latha,  an  diugh  an  t-àm 
taitneach.  Bha  an  là  air  a  shìneadh  a  mach  do 
losua,  ach  cha  sinear,  gu  mìorbhuileach,  an  latha 
dhuibhse — cha  seas  a'  glirian  "s  na  speuraibh  gus 
an  criochnaich  sibh  ur  cùrsa.  Faicibh  i  cheana  an 
àirde  nan  speur,  'na  dian-ruith  gu  dol  fodha  saa 
iar.  Agus  sibhse,  O  'mhuintir  aosdar,  d'am  bhell 
neula  an  anmoich  dlùth,  aig  a'  bheil  faileasan  fada 
caola.  jMosglaibh  !  's  mithich  dusgadli  o'r  cadal,  oir 
tha  ur  slainte  ni's  dlìiithe  na  'nuair  chreid  sibh. 
Cha'n  ann 'nuair  tha'n  comharadh  san  t-sealadh,  an 
duais  san  làimh,  is  cubhaidh  dhuibh  suidhe  sios,  agus 
tuiteam  'nur  cadal.  ladsan  tha  'ruith  rèis,  gu 
h-àraid  iadsan  a  ta  air  thoiseach,  ath-bheothaichidh 
iad  mar  is  dlùithe  tha  iad  a'  tarruing  air  a'  chomh- 
arradh.  Faic  iad  'nan  dian-ruith  g'a  ionnsuidb, 
Nach  siùbhlach  an  ceum  ? — nach  ard-thogarach  an 
t-sùil  ? — nach  cridheil  sunndach  an  spairn  leis  am 
bheil  e  'leum  a  stigh  gus  an  coron-duais  a  ghlac- 
adh  ?  Am  maraiche  bha  fad'  air  falbh,  air  udal 
air  a'  chuan,  'nuair  thig  e'n  sealladh  a  dhùthcha 
fèiu,  'nuair  chì  e  mullach  nam  beannta  dubh-ghorm 

8Ìn  tba  tlireach  os-ceann  a  thighe  fèin,  nach  sgaoil 
e  gach  seòl  li  crann  ? — nach  tog  a  chridhe  ris  an 
àite  tlia  'na  dlieigl),  an  oiteag  sin  tha  'ga  sguahadii 
gu  togarach  air  agliaidli  dh'ionnsuidh  cala  aghrài<ih, 
far  a'  hheil  a  chàirdean  a'  feitheamh  gu  fàilte  chur 
air,  a  chlann  bheag  le'n  lamlian  sìnte  'iia  cliomh- 
<lhail  ? — an  cala  far  nach  seid  stoirm,  nach  èiricli 
fairge,  ach  fò  nan  ian,  eith  agus  sàmhchair  shìor- 
ruicih  ! 

Eirihh,  èiribh,  mo  cìiàirdean!  Rachaibh  air  nr 
n-aghaldli.  'Nuair  ruigeas  sibh  crioch  ur  turuis, 
cha  bhi  ur  sùil  an  dèigh  ur  saoithreach.  Tba'ni 
bàs  a  ta  roimbibh  mar  an  cala  ceudna  dbuibhse. 
Ma  tha  sòlas  a'  mharaiclie,  'n  deigh  a' chala  fbaot- 
ainn,  'nuair  gbeibh  e  roimhe  'athair  agus  a  mbàtbair, 
a  bhràitbrean  agus  a  cbàirdean,  luclul-comain  agus 
eòlais,  agus  gu  h-àraid  ma  thug  e  leis  nithe  cho 
tarbhach  's  gu'm  feud  e  fuireach  maille  riu  gu  bràtb  ; 
an  ioghnadb  aighear  a  bhi  air  na  naoimh,  air  pobull 
Dia,  'nuair  db'inntricbeas  iad  a  stigh  do  shuaimli- 
neas  siorruidh,  far  am  bi  iad  an  comunn  ri  Dia 
agus  Criosd,  ri  ainglibh  agus  ard-ainglibb,  agus 
anmanna  dbaoine  matlia  air  an  deanamh  foirfe  ann 
an  glòir.  Ma  tha  sòlas  aig  daoine  anns  an  f  bogh- 
aradb  a  chrìochnacbadb  gu  matb,  ann  an  sealbbach- 
adh  toraclb  an  saoitbreach,  agus  a'  faicinn  lòn  mu 
choinneamh  a  tbeagblaich  ;  an  iogbnadh  sòlas  a  bbi 
air  naoirnb  'nuair  dh'inntricbeas  iad  a  stigh  a  sbealbh- 
acbadh  toradh  an  creidimli  ann  am  beatba  nach 
teirig  ?     Ma  tbug  clann  Israeiì  taing  do  Dhia  air 

tiombalaibh,  a  thug  iad  tèaruinte  troimh  'n  Mhuir- 
Iluaidh.'nuair  a  chunnaic  iad  Pharaoh  agus  'fheachd 
a'  bàsachadli  san  fhairge  ;  an  ioghnadh  pobull  an 
Tighearna,  le  cridheachun  sòlasach,  a  thoirfc  taing 
do'n  Ti  a's  àirde,  thug  iad  chum  an  ionad  ghlòr- 
mhoir  sin,  gu  h-àraid  'nuair  chì  iad  peacaich  a' 
bàsachadh  fo  fheirg  mhiUtich  an  Uile-Cimmhachd- 
aich  ?  O  !  nach  cuidhe  dhuinn  a  smuainteachadh 
gu'm  bi  sòlas  far  am  bi  Dia  ? — suaimhneas  far  am 
bi  Criosd  ? 

Cha  ghabh  mi  brath  ni's  faide  air  ur  foighidinn. 
Crìochnaichidh  mi  le  aon  ni  chur  'nur  cuimhne— ' 
agus  's  e  sin,  do'n  t-sluagli  mhòr  a  dh'fhàg  an 
Eiphit,  {sia  ceud  mìle,  a  bharrachd  air  cloinn. 
agus  mnathan),  cha  deachadh  ach  dithis  a  stigh 
do  Chanaan!  A  Dhia,  dean  tròcair  air  ar 
ii-anmanna  I  Thubhairt  Thu,  " 'S  tearc  iadsan 
a  bhios  air  an  tèarnadh  ;"  agus  ann  an  so  tha 
comharadh  agus  dearbhadh  uamhasach  againn 
air  an  flùrinn  eagalaich  sìn.  O  !  mata,  cleachd- 
aibh  na  h-uile  dhichioll  chum  ur  gairni  agus  ur 
taghadli  a  dheanamh  cinnteach ;  làn-oihrichibh 
a  mach  ur  slàinte  le  eagal  agus  ball-chrith. 
Os-ceann  na  h-uile  ni,  amhaircibh  a  dh'ionnsuidh 
Dhè  trid  Chriosd  ;  trid  urnuigli  agus  earbsa 
mhor,  biodh  ur  sìiilean  ris.  Lotar  sibh  le  nath- 
raichean  nimhe  an  t-saoghaiLs',  ach  amhaircibh 
air  an  nathair  phrais  le  creidimh.  Agus  a  nis, 
dhàsan  is  urrainn  ar  tòarnadh,  agus  ar  cumail  o 
thuiteam — ■dhasan,  an  Dia  a  chruthaich  sinn,  am 

Mac  a  sliàbhail  sinn,  an  Spiorad  Naomli  is  urrainn 
ar  naomhacliadh,  ar  fàgail  deas,  agus  ullamh 
airson  gach  deagh  obair  agus  gnìomh  I  Do'n 
Trionaid  ghlòrmhor  uile,  gu  robh  glòir,  urram, 
agus  moladh,  gu  siorruidh!     Amen, 

